钦定古今图书集成/明伦汇编/家范典/第085卷 > 《喜迁莺》〈别内〉王特起
## 钦定古今图书集成/明伦汇编/家范典/第085卷 > 《喜迁莺》〈别内〉王特起

东楼欢宴，记遗簪绮席，题诗团扇。月枕双攲，云窗同
梦，相伴小花深院。旧欢顿成陈迹，翻作一番新怨。素
秋晚，听《阳关》三叠，一尊同饯。　留恋情缱绻。红泪洗
妆，雨湿梨花面。雁底关河，马头星月，西去一程程远。
但愿此心如旧，天也不违人愿。再相见，把生涯分付，
药炉经卷。